Csehország és Szlovákia: a vártnál gyorsabb ipari növekedés
Csehországban 7,1 míg Szlovákiában 7,8 százalékkal nőtt az ipari termelés idén februárban az egy évvel korábbihoz képest. Januárban éves szinten a cseheknél 3,8, míg a szlovákoknál 1,3 százalékos volt a növekedés.
Elemzők a cseh gazdaságban 6,2 százalékos növekedésre számítottak, míg Szlovákiában 4,2 százalékkal számoltak.
A cseh gazdaság növekedését elsősorban az elektronikai iparág, az optikai eszköz- és a műanyaggyártás bővülésének köszönheti. Emellett azonban csökkent a termelés a bányászatban és a kőolaj-finomításban. A cseh munkanélküliség 10,7 százalékra mérséklődött március végén a februári 10,9 százalékról. Idén márciusban 559 822-en, egy évvel korábban 528 195-en voltak állás nélkül.
A fogyasztói árak a vártnál kisebb mértékben, 0,1 százalékkal emelkedtek márciusban februárhoz képest, és ezzel éves szinten két éven belül a legnagyobb mértékű, 2,5 százalékos volt a drágulás.
Az szlovák építőipar termelése 4,1 százalékkal bővült a februárral végződött évben, a januári 0,9 százalékos növekedés után. A szlovák kiskereskedelmi forgalom 4 százalékkal nőtt februárban, januárban éves szinten 0,9 százalékkal.
(MTI)